**מאק קוסמטיקס**, בעלת הלוגו **M · A · C**, היא יצרנית קוסמטיקה קנדית שהוקמה בטורונטו בשנת 1984 על ידי פרנק טוסקאן ופרנק אנג'לו. מטה החברה נמצא בניו יורק לאחר שהפכה לחברת בת של חברות אסתי לאודר ב-1996. MAC ראשי תיבות של "Make-up Art Cosmetics".

חנות מאק בקניון SM Aura Premier בבוניפאציו גלובל סיטי, מטרו מנילה, הפיליפינים
מוצרי החברה נועדו במקור לאנשי מקצוע בתחום האיפור, אך נמכרים ישירות לצרכנים ברחבי העולם. פרנק טוסקאן הצהיר כי "תחילה ייצר איפור עבור דוגמניות, אך אחר כך הדוגמניות רצו את האיפור הזה לאחיותיהן, חברותיהן וכדומה".

בשנות ה-90 היו למותג יותר ממאה חנויות ברחבי העולם, ורווח של 200 מיליון פרנק. פיתוח המותג בעולם, פתיחת נקודות מכירה חדשות והתאמת קווי המוצרים המותאמים לכל יבשת, הותירו מעט זמן למייסדים ליצור מוצרים חדשים. בשנת 1994, חברות אסתי לאודר השתלטו על 51% ממניות MAC Cosmetics והחלו לנהל את הקצה העסקי בעוד ששני המייסדים שמרו על שליטה יצירתית. בשנת 1997, המייסד השותף, פרנק אנג'לו נפטר מדום לב במהלך ניתוח בגיל 49. באותה תקופה היו למאק הכנסות של 250 מיליון דולר, שהוכפלו כעבור עשר שנים. אסתי לאודר בע"מ השלימה את הרכישה בשנת 1998, ופרנק טוסקן החליט למכור את יתר המניות שלו זמן קצר לאחר מכן לפני שעזב את החברה בסוף אותה שנה.

מאק נבחרה לאחת משלושת מותגי האיפור העולמיים הראשונים, עם מחזור שנתי של למעלה ממיליארד דולר, ו-500 חנויות עצמאיות, עם למעלה משלושים חנויות בצרפת. כל החנויות מנוהלות על ידי מאפרים מקצועיים. מאק הוא מותג איפור רשמי, המשמש ליצירת איפור לשחקני קולנוע. המוצרים הפופולריים ביותר של המותג הם STUDIO FIX FLUID ושפתון רובי וו. ממאי 2017 מאק מאפשרת רכישה מקוונת.

קרן מאק AIDS
------------

הקרן לאיידס של מאק הוקמה בשנת 1994 כדי לתמוך גברים, נשים וילדים עם HIV/איידס ברחבי העולם. לפי מאק קוסמטיקה, הקרן גייסה 400 מיליון דולר באמצעות מכירה של שפתון מאק ויוה גלאם. קו המוצרים ויוה גלאם הפך עם השנים רב מכר של המותג. מאק שיתפה פעולה עם סלבריטאים רבים בקו ויוה גלאם, במהדורה מוגבלת. כל שנה מאק בוחרת את הפרזנטור החדש עבור ויוה גלאם. הראשונה הייתה מלכת הדראג רופול ב-1994. שפתון רופול ויוה גלאם היה המוצר הראשון של מאק קוסמטיקה שהיה זמין לקניה עבור צרכנים פרטיים.

שיתופי פעולה
------------

מאק שיתפה פעולה עם מספר ידוענים לאורך השנים, כולל:

* רופול
* אליה
* סלינה
* ניקי מינאז'
* מריה קארי
* אלי גולדינג
* סיה
* מיילי סיירוס
* ריהאנה
* נועה קירל

קישורים חיצוניים
----------------

ויקישיתוף מדיה וקבצים בנושא **מאק קוסמטיקס** בוויקישיתוף
* אתר האינטרנט הרשמי של מאק קוסמטיקס
* מאק קוסמטיקס, ברשת החברתית פייסבוק

* מאק קוסמטיקס, ברשת החברתית אקס (טוויטר)

* מאק קוסמטיקס, ברשת החברתית אינסטגרם

* מאק קוסמטיקס, ברשת החברתית טיקטוק

* מאק קוסמטיקס, סרטונים בערוץ היוטיוב

* מאק קוסמטיקס, באתר פינטרסט

הערות שוליים
------------

1. 1 2  "MAC, cosmétiquement correctLa marque canadienne aux grandes causes va s'implanter en France". *Libération.fr*. נבדק ב-2016-02-20.
2. ↑  Schiro, Anne-marie (1997-01-17). "Frank Angelo, 49, Cosmetics Innovator, Dies". *The New York Times*. ISSN 0362-4331. נבדק ב-2016-02-20.
3. ↑  "Estee Lauder Buys Remaining MAC Equity". *Los Angeles Times* (באנגלית אמריקאית). 1998-02-28. ISSN 0458-3035. נבדק ב-2019-05-23.
4. ↑  Chapuis, Dominique. "MAC Cosmetics s'offre une vitrine sur les Champs-Elysées". *lesechos.fr* (בצרפתית). נבדק ב-2016-02-20.
5. ↑  "MAC absolute bestsellers". MAC Cosmetics Official. בפברואר 2018. `{{cite web}}`:  (עזרה)
6. ↑  Low, Elaine (3 במאי 2017). "Ulta Beauty Shares Break Out As Estee Lauder Pops On Earnings". *Investor's Business Daily*. נבדק ב-8 במאי 2017. `{{cite web}}`:  (עזרה)
7. ↑  Shapouri, Beth. "MAC Cosmetics Is Coming to Ulta, and Now Our Wallets Are in Trouble". *Glamour* (באנגלית). נבדק ב-20 במרץ 2017. `{{cite web}}`:  (עזרה)
8. ↑  "Viva Glam & MAC Aids Fund". *MAC Australia*.
9. ↑  The United States President's Emergency Plan for AIDS Relief, United States Department of State (באנגלית)
10. ↑  "Mac Aids Fund - Campaign History". *MAC MAF Coresite*.
11. ↑  Benoit, Andrea (2014). "An advertising world gone completely haywire: MAC VIVA GLAM". *Advertising & Society Review*. **15** (1). doi:10.1353/asr.2014.0007.
12. ↑  נועה קירל בשת"פ עם מאק!, באתר AWB Makeup, ‏20 באוגוסט 2019

  


|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2012160393
* VIAF: 294071835
* WorldCat: lccn-no2012160393

 |